CELEX: 32017R0241
Language: fi
Date: 2017-02-10 00:00:00
Title: Komission täytäntöönpanoasetus (EU) 2017/241, annettu 10 päivänä helmikuuta 2017, eteerisen öljyn Origanum vulgare L. jättämisestä hyväksymättä perusaineeksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (ETA:n kannalta merkityksellinen teksti. )

11.2.2017   
            
            
               FI
            
            
               Euroopan unionin virallinen lehti
            
            
               L 36/45
            
         KOMISSION TÄYTÄNTÖÖNPANOASETUS (EU) 2017/241,
   annettu 10 päivänä helmikuuta 2017,
   eteerisen öljyn Origanum vulgare L. jättämisestä hyväksymättä perusaineeksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 23 artiklan 5 kohdan yhdessä sen 13 artiklan 2 kohdan kanssa,
   sekä katsoo seuraavaa:
   
               (1)
            
            
               Komissio vastaanotti 19 päivänä lokakuuta 2015 asetuksen (EY) N:o 1107/2009 23 artiklan 3 kohdan mukaisesti esitetyn hakemuksen laitokselta Institut technique de l'agriculture biologique (ITAB) eteerisen öljyn Origanum vulgare L. hyväksymisestä perusaineeksi. Hakemuksen mukana toimitettiin 23 artiklan 3 kohdan toisen alakohdan mukaisesti vaaditut tiedot.
            
         
               (2)
            
            
               Komissio pyysi Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, tieteellistä apua. Elintarviketurvallisuusviranomainen esitti komissiolle teknisen raportin kyseisestä aineesta 22 päivänä kesäkuuta 2016 (2). Komissio esitti pysyvälle kasvi-, eläin-, elintarvike- ja rehukomitealle 7 päivänä lokakuuta 2016 tarkastelukertomuksen (3) ja tämän eteeristä öljyä Origanum vulgare L. koskevan hyväksymättä jättämisestä annettavan asetuksen luonnoksen ja sai ne valmiiksi komitean 7 päivänä joulukuuta 2016 pidettyä kokousta varten.
            
         
               (3)
            
            
               Hakijan toimittama asiakirja-aineisto osoittaa, että eteerinen öljy Origanum vulgare L. täyttää Euroopan parlamentin ja neuvoston asetuksen (EY) N:o 178/2002 (4) 2 artiklassa määritellyt elintarvikkeen kriteerit.
            
         
               (4)
            
            
               Elintarviketurvallisuusviranomaisen teknisessä raportissa yksilöitiin erityisiä huolenaiheita, jotka liittyvät altistumiseen eteeriselle öljylle sekä ainesosille karvakroli, gamma-terpineeni ja 1,8-sineoli erityisesti torjunta-aineena käytön yhteydessä. Tämän vuoksi käyttäjiin, työntekijöihin, sivullisiin, kuluttajiin ja muihin kuin kohde-eliöihin kohdistuvan riskin arviointia ei voitu saattaa päätökseen.
            
         
               (5)
            
            
               Komissio pyysi hakijaa toimittamaan huomautuksensa elintarviketurvallisuusviranomaisen teknisestä raportista ja tarkastelukertomusluonnoksesta. Hakija toimitti huomautuksensa, ja ne on tutkittu huolellisesti.
            
         
               (6)
            
            
               Hakijan esittämistä perusteluista huolimatta ainetta koskevia huolenaiheita ei voida sivuuttaa.
            
         
               (7)
            
            
               Näin ollen, kuten komission tarkastelukertomuksessa todetaan, ei ole voitu vahvistaa, että asetuksen (EY) N:o 1107/2009 23 artiklassa säädetyt vaatimukset täyttyvät. Sen vuoksi on aiheellista jättää eteerinen öljy Origanum vulgare L. hyväksymättä perusaineeksi.
            
         
               (8)
            
            
               Tällä asetuksella ei rajoiteta mahdollisuutta esittää uusi hakemus eteerisen öljyn Origanum vulgare L. hyväksymisestä perusaineeksi asetuksen (EY) N:o 1107/2009 23 artiklan 3 kohdan mukaisesti.
            
         
               (9)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Eteeristä öljyä Origanum vulgare L. ei hyväksytä perusaineeksi.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä helmikuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 309, 24.11.2009, s. 1.
   
      (2)  Jäsenvaltioiden ja EFSAn kanssa eteerisen öljyn Origanum vulgare L. hyväksymisestä perusaineena käydyn kuulemisen tulokset liittyen kyseisen öljyn käyttämiseen kasvinsuojelussa sienitautien, bakteerien ja hyönteisten torjunta-aineena viljelykasveissa. EFSA supporting publication 2016:EN-1054.
   
      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN
   
      (4)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EUVL L 31, 1.2.2002, s. 1).